Ջեյմս Բոնդի մասին ֆիլմերի ցանկ

**Ջեյմս Բոնդ**, գեղարվեստական կերպար՝ ստեղծված Յան Ֆլեմինգի կողմից: Բոնդը  MI6 բրիտանական հետախուզության գաղտնի գործակալ է և կրում է գործակալ 007 անունը։ Բոնդի դերը կատարել են Շոն Քոններին, Դևիդ Նիվենը, Ջորջ Լեզենբին, Ռոջեր Մուրը, Թիմոթի Դալթոնը, Փիրս Բրոսնանը և Դենիել Քրեյգը։ Ընդհանուր առմամբը Բոնդի մասին նկարահանվել է քսանյոթ ֆիլմ, որոնցից երկուսը ստեղծվել են առանց «*EON Productions*»–ի մասնակցսության։ Ներկայումս *EON* կազմակերպությանն են պատկանում Ջեյմս Բոնդի մասին բոլոր վեպերը։

1961 թվականին պրդյուսերներ Ալբերտ Բրոկկոլին և Հարի Զալցմանը ձեռք են բերել Ֆլեմինգի վեպերի էկրանիզացման իրավունքը։ Նրանք հիմնել են «*EON Productions*» ընկերությունը և ամերիկյան «United Artists» կինոստուդիայի ֆինանսական աջակցությամբ սկսել են աշխատել «Բժիշկ Նոու» ֆիլմի վրա։ Այս ֆիլմի ռեժիսորը եղել է Թերես Յանգը, իսկ Բոնդի դերը խաղացել է Շոն Քոններին։ 1962 թվականին Բրոկկոլին և Զալցմանը ստեղծել են «*Danjaq*» հոլդինգային ընկերությունը, որին հետագայում անցել են Բոնդի մասին ապագա բոլոր ֆիլմերի իրավունքները։ Սերիալը ներկայումս ներառում է 27 ֆիլմ, որոնցից վերջինը՝ «Մահանալու ժամանակը չէ», էկրան է բարձրացել 2021 թվականի հոկտեմբերին։ Բոլոր ֆիլմերի ընդհանուր դրամարկղային մուտքերը կազմել են մոտ 6 միլիարդ դոլար (հաշվի առնելով գնաճի մակարդակը 2013 թվականի հուլիսի դրությամբ՝ այս գումարը կազմում է 13,8 միլիարդ դոլար)։ Սերիան զբաղեցնում է Ամենաշահութաբեր ֆիլմերի ցանկի երկրորդ տեղը։ Ֆիլմերը մի քանի անգամ արժանցել են «Օսկար» մրցանակին․ 1965 թվականին ««Օսկար» մրցանակ լավագույն ձայնային մոնտաժի համար» անվանակարգում մրցանակ է ստացել «Գոլդֆինգեր» ֆիլմի համար, 1966 թվականին Ջոն Սթրիսը արժանացել է «Օսկար լավագույն վիզուալ էֆեկտների համար» անվանակարգի մրցանակին։ Դեր Հոլբերգը և Քերեն Լենդերսը 2013 թվականին «Սքայֆոլ» ֆիլմի համար արժանացել են տարբեր մրցանակների լավագույն ձայնային էֆեկտների համար։ Նույն արարողության ժամանակ Ադելը և Փոլ Էփուորթը «Օսկար լավագույն երգի համար» են ստացել «''Skyfall''» երգի համար։ 2016 թվականին Սեմ Սմիթն ու Ջիմի Նեյփսը արժանացել են «Օսկար լավագույն օրիգինալ երգ» անվանակարգում՝ «Սպեկտր» ֆիլմի «*Writing's on the Wall*» երգի համար։ Նաև ֆիլմերից որոշ երգեր առաջադրվել են «Օսկարի լավագույն երգի համար» մրցանակին․ այդ երգերից են եղել Փոլ ՄաքՔարթնիի «*Live and Let Die*»–ը, Քարլի Սայմոնի «*Nobody Does It Better*»–ը և Շինա Իսթոնի «*For Your Eyes Only*»–ը։ 1982 թվականին Ալբերտ Բրոկկոլին ստացել է Իրվինգ Թալբերգի անվան մրցանակը։

Չնայած Բրոկկոլին և Սալցմանը ձեռք են բերել Ֆլեմինգի հետագա աշխատանքների իրավունքները, այնուամենայնիվ բացառություն է եղել «Կազինո Ռոյալ» վեպը, որն այն ժամանակ պատկանել է պրոդյուսեր Գրեգորի Ռատոֆին։ Ռատոֆի մահից հետո իրավունքներն անցել են Չարլզ Ֆելդմանին, որը 1967 թվականին ստեղծել է երգիծական «Կազինո Ռոյալ» ֆիլմը։ Դատավարության արդյունքում պարզվել է, որ «Գնդաձև կայծակ» վեպի իրավունքները պատկանում են Քևին ՄաքՔլորիին, որը Ֆլեմինգի և սցենարիստ Ջեք Ուիթինգհեմի հետ գրել է այն սցենարը, որի վրա հիմնված է վեպի սյուժեն։ Եվ չնայած այն բանին, որ «Գնդաձև կայծակ» ֆիլմը ստեղծվել է *EON* ընկերության և Քևին ՄաքՔլորիի համատեղ ջանքերով։ Վերջինս պահպանել է ստեղծագործության իրավունքները և ստեղծել է նոր սցենար «Երբեք մի ասա «երբեք»» ֆիլմի համար։ Ներկայումս երկու ֆիլմերի իրավունքները պատկանում են «''Metro–Goldwyn–Mayer''»–ին:

## EON Productions–ի կողմից ստեղծված ֆիլմեր
*EON* ընկերության կողմից ստեղծված ֆիլմերի դրամարկղային մուտքերը կազմել են մոտավորապես 5 միլիարդ դոլար։ Այսօր սերիան զբաղեցնում է Ամենաշահութաբեր ֆիլմերի ցանկի չորրորդ տեղը։ Հաշվի առնելով 2005 թվականի գնաճը՝ Բոնդի ֆիլմերը հավաքել են ավելի քան 13 միլիարդ դոլար։

## Առանց EON ընկերության միջամտության ստեղծված ֆիլմեր

### Կազինո Ռոյալ (1967)
Բոնդը (*[[Դևիդ Նիվեն]]*) վերադառնում է ծառայության և դառնում MI6–ի ղեկավար Մ–ի մահից հետո։ Նա վարձում է Էվելին Թրեմբլին՝ հաղթելու ՍՄԵՐՇ գործակալ Լե Շիֆրին։ Հափշտակելով ՍՄԵՐՇԻ գումարը՝ Լե Շիֆրը հուսահատության մեջ է ընկնում, քանի որ չի կարողացել թաքցնել առևանգումը։ Տրեմբլը հաղթում է Լե Շիֆրին, բայց հետո գերեվարվում է և մահանում։ Ջեյմս Բոնդը պարզում է, որ կազինոյի տակ գտնվում է Դոկտոր Նոուի ստորգետնյա հսկայական համալիրը։ Մանիպեննին իմանում է, որ բժիշկ Նոուն Ջեյմս Բոնդի եղբորորդին է՝ Ջիմի Բոնդ անունով։ Ջիմմին ծրագրում է կենսաբանական զենք օգտագործել բոլոր կանանց գեղեցկացնելու և բոլոր բարձրահասակ տղամարդկանց սպանելու համար։ Գաղտնի գործակալները ներթափանցում են կազինո, շենքը պայթում է․ մահանում են ներսում գտնվող բոլորը։

### Երբեք մի ասա «երբեք» (1983)
Բոնդը (*[[Շոն Քոնների]]*) հետաքննում է «ՍՊԵԿՏՐ» կազմակերպության կողմից կազմակերպված երկու միջուկային թևավոր հրթիռների գողությունը: Նա ծանոթանում է «ՍՊԵԿՏՐ»–ի գործակալներ Դոմինո Պետաչիի և նրա սիրելի Մաքսիմիլիան Լարգոյի հետ։ Նրանց հետևելով մինչև Ֆրանսիա՝ Բոնդը տեղեկացնում է Դոմինոյին իր եղբոր մահվան մասին և ավելի ուշ իմանում է, որ MI6–ի գործակալներից մեկին սպանել է Ֆաթիմա Բլուշը, որը նույնպես «ՍՊԵԿՏՐ»–ի գործակալ է։ Բոնդը և Ֆելիքս Լեյթերը փորձում են բարձրանալ Լարգոյի զբոսանավ՝ գողացված մարտագլխիկների գտնվելու վայրը հայտնաբերելու համար: Բոնդն ընկնում է ծուղակը, բայց հետո կարողանում է փախչել։ Նա հարձակվում է Լարգոյի վրա, մինչ նա զբաղված է ռումբը տեղադրելով։

## Քննադատների կարծիքներ և մրցանակներ
Բոնդի մասին ֆիլմերը առաջադրվել են բազմաթիվ մրցանակների։ Ստացած մրցանակների շարքից են «BAFTA», «Ոսկե գլոբուս» և «Օսկար» մրցանակները։ 1982 թվականին Ալբերտ Բրոկկոլին արժանացել է Իրվինգ Թալբերգի անվան մրցանակին։

## Գրականություն
* 
* 
* 
* 

## Ծանոթագրություններ

## Արտաքին հղումներ
* The Independent составило рейтинг всех фильмов об агенте 007 Джеймсе Бонде // Лента. Ру, 6 марта 2020

Կատեգորիա:MGM ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական ֆիլմեր
Կատեգորիա:Կինեմատոգրաֆիական ցուցակներ
Կատեգորիա:Ջեյմս Բոնդ
Կատեգորիա:Ֆիլմաշարեր
Կատեգորիա:Ֆիլմեր Ջեյմս Բոնդի մասին